Številka: 012-0004/2022-17

Datum: 14.11.2024

Z A P I S N I K

**5. dopisne seje Občinskega sveta Občine Mokronog-Trebelno, ki je bila izvedena z glasovanjem po elektronski pošti z glasovnico, in sicer od srede, 13.11.2024 do četrtka, 14.11.2024, do 9. ure.**

Ugotovitev sklepčnosti: po elektronski pošti in preko spletne strani so bili obveščeni in prejeli gradivo vsi člani Občinskega sveta.

Skladno z 21. členom Poslovnika Občinskega sveta Občine Mokronog-Trebelno (Uradno glasilo e-občina, št. 6/18), je bilo ugotovljeno, da je dopisna seja sklepčna, »če je bilo vabilo poslano vsem članom sveta, od katerih jih je osebno vročitev potrdilo več kot polovica. Šteje se, da so osebno vročitev potrdili člani, ki so glasovali.«

Do četrtka, 22.11.2024 je do 9. ure glasovalo in glasovnice oddalo 10 članov Občinskega sveta: Snežka Bizjak, Zvonko Muhič, Gregor Škoporc, Denis Šantej, Matija Kovačič, Robert Gregorčič, Marjan Starič in Tamara Vavtar Žibert, kar pomeni, da so oddali vsi člani Občinskega sveta.

***Obrazložitev sklica in izvedbe dopisne seje:***

Občina Mokronog-Trebelno je bil dne 6.11.2024 seznanjena o smrti ga. Ane Vene, stan. Martinja vas pri Mokronogu 32, 8230 Mokronog. Z dnem smrti ji prenehajo vse funkcije, ki jih je zasedala v Občini Mokronog-Trebelno. Na Občinskemu svetu je potrebno sprejeti ugotovitveni sklep in v nadaljevanju izvesti nadomestne volitve.

V skladu s poslovnikom Občinskega sveta se gradivo lahko obravnava na dopisni seji.

Občinski svet Občine Mokronog-Trebelno je na 11. redni seji dne 25. 9. 2024 sprejel Odlok o določitvi volilnih enot za volitve članov občinskega sveta in župana v Občini Mokronog-Trebelno (v nadaljevanju: odlok). Po uveljavitvi odloka je ena od članic občinskega sveta preminila, zato bo potrebno izpeljati nadomestne volitve.

Ker predmetni odlok ni posebej normiral začetka uporabe odloka, nadomestne volitve za člana občinskega sveta pa je potrebno izpeljati po predpisih, ki so veljali za redne lokalne volitve v letu 2022, torej na podlagi Odloka o določitvi volilnih enot za volitve članov občinskega sveta in župana v Občini Mokronog-Trebelno (Uradni list RS, št. 26/2010), je prišlo do pravne anomalije. Na podlagi navedenega je zato potrebno odlok spremeniti in dopolniti tako, da se določi še začetek uporabe odloka, in sicer za naslednje redne lokalne volitve v letu 2026, hkrati pa se določi, da se prej veljavni Odlok o določitvi volilnih enot za volitve članov občinskega

sveta in župana v Občini Mokronog-Trebelno (Uradni list RS, št. 26/2010) uporablja do začetka uporabe novega odloka.

**21. člen Poslovnika Občinskega sveta Občine Mokronog-Trebelno***: »Dopisna seja se lahko opravi, kadar ni pogojev za sklic izredne seje sveta. Na dopisni seji ni mogoče odločati o proračunu in zaključnem računu občine, o splošnih aktih, s katerimi se v skladu z zakonom predpisujejo občinski davki in druge dajatve ter o zadevah, iz katerih izhajajo finančne obveznosti občine. Dopisna seja se opravi na podlagi elektronsko vročenega vabila s priloženim gradivom ter predlogom sklepa, ki naj se sprejme, ter z glasovanjem po elektronski pošti. Glede na način izvedbe dopisne seje mora sklic seje vsebovati rok trajanja dopisne seje (točen datum in čas trajanja seje, to je do katere ure se šteje trajanje seje). Dopisna seja je* ***sklepčna, če je bilo vabilo poslano vsem članom sveta, od katerih jih je osebno vročitev potrdilo več kot polovica. Šteje se, da so osebno vročitev potrdili člani, ki so glasovali.***

*Predlog sklepa, ki je predložen na dopisno sejo, je sprejet, če je za sklep glasovala večina vseh članov sveta.*

*O dopisni seji sveta se vodi zapisnik, v katerem mora biti navedeno: število članov sveta, ki jim je bilo vročeno gradivo, seznam članov sveta, ki so glasovali, poimensko, koliko članov sveta je glasovalo za predlog in koliko proti predlogu, rezultat glasovanja in sklepi, ki so bili sprejeti. Zapisnik o dopisni seji svet potrdi na prvi naslednji redni seji.«*

**DNEVNI RED:**

1. **Odlok o spremembi in dopolnitvi Odloka o določitvi volilnih enot za volitve članov občinskega sveta in župana v Občini Mokronog-Trebelno – skrajšani postopek**
2. **Kadrovske zadeve**

* ***Ugotovitveni sklep o prenehanju mandata članice Občinskega sveta. Ga. Ani Vene;***

**K 1. točki:**

**Odlok o spremembi in dopolnitvi Odloka o določitvi volilnih enot za volitve članov občinskega sveta in župana v Občini Mokronog-Trebelno – skrajšani postopek**

Občinski svet Občine Mokronog-Trebelno je na 11. redni seji dne 25. 9. 2024 sprejel Odlok o določitvi volilnih enot za volitve članov občinskega sveta in župana v Občini Mokronog-Trebelno (v nadaljevanju: odlok). Po uveljavitvi odloka je ena od članic občinskega sveta preminila, zato bo potrebno izpeljati nadomestne volitve.

Ker predmetni odlok ni posebej normiral začetka uporabe odloka, nadomestne volitve za člana občinskega sveta pa je potrebno izpeljati po predpisih, ki so veljali za redne lokalne volitve v letu 2022, torej na podlagi Odloka o določitvi volilnih enot za volitve članov občinskega sveta in župana v Občini Mokronog-Trebelno (Uradni list RS, št. 26/2010), je prišlo do pravne anomalije. Na podlagi navedenega je zato potrebno odlok spremeniti in dopolniti tako, da se določi še začetek uporabe odloka, in sicer za naslednje redne lokalne volitve v letu 2026, hkrati pa se določi, da se prej veljavni Odlok o določitvi volilnih enot za volitve članov občinskega sveta in župana v Občini Mokronog-Trebelno (Uradni list RS, št. 26/2010) uporablja do začetka uporabe novega odloka.

Glasovnico je oddalo 10 (deset) članov Občinskega sveta, kar pomeni, da je bila 5. dopisna seja sklepčna. Deset (10) članov je glasovalo ZA predlagana sklepa.

Občinski svet Občine Mokronog-Trebelno je na svoji 5. dopisni seji, dne 14.11.2024, sprejel naslednja

**SKLEPA:**

1. **Občinski svet Občine Mokronog-Trebelno obravnava predlog Odloka o spremembi in dopolnitvi Odloka o določitvi volilnih enot za volitve članov občinskega sveta in župana v Občini Mokronog-Trebelno, po skrajšanem postopku.**
2. **Občinski svet Občine Mokronog-Trebelno sprejme Odlok o spremembi in dopolnitvi Odloka o določitvi volilnih enot za volitve članov občinskega sveta in župana v Občini Mokronog-Trebelno.**

**K 2. točki:**

**Kadrovske zadeve: *Ugotovitveni sklep o prenehanju mandata člana Občinskega sveta;***

Ga. Ana Vene je bila izvoljena na lokalnih volitvah v letu 2022. Na podlagi »Poročila Občinske volilne komisije o izidu volitev v svet in volitev župana« ji je bil na 1. konstitutivni redni seji Občinskega sveta, dne 21.12.2022, potrjen mandat.

V Statutu Občine Mokronog-Trebelno je v 25. členu določeno, da »predčasno prenehanje mandata člana občinskega sveta ureja zakon«.

V 37.a členu Zakona o lokalni samoupravi je določeno, da mu mandat preneha z dnem, ko postane trajno nezmožen za opravljanje funkcije. Župan mora občinski svet in občinsko volilno komisijo obvestiti v roku osmih dni.

Ga Ana Vene je umrla dne 6.11.2024. S to točko dnevnega reda župan predlaga občinskemu svetu ugotovitveni sklep, da je članici občinskega sveta, ga. Ani Vene, prenehal mandat. Ugotovitveni sklep člani občinskega sveta potrdijo brez razprave. Pisni odpravek sklepa se pošlje Občinski volilni komisiji, da izvede postopek nadomestnih volitev za člana občinskega sveta.

Glasovnico je oddalo 10 (deset) članov Občinskega sveta, kar pomeni, da je bila 5. dopisna seja sklepčna. Deset (10) članov je glasovalo ZA predlagana sklepa.

Občinski svet Občine Mokronog-Trebelno je na svoji 5. dopisni seji, dne 14.11.2024, sprejel naslednja

**SKLEPA:**

1. **Občinski svet Občine Mokronog-Trebelno sprejme predlagani Ugotovitveni sklep o prenehanju mandata članici Občinskega sveta Občine Mokronog-Trebelno, ga. Ani Vene.**
2. **Ugotovitveni sklep se posreduje Občinski volilni komisiji zaradi izvedbe nadomestnih volitev v 5. volilni enoti.**

Zapisala:

Mateja Vrabec

**mag. Franc Glušič**

**župan**